proxectonos/corpus_dominio_legal_administrativo_tmp huggingface dataset:
ORDE do 28 de setembro de 1999 pola que se abre un novo prazo de solicitude para participar no II Certame galego de xoves concertistas Xuventude-99, regulado pola Orde do 27 de abril de 1999, publicada no Diario Oficial de Galicia do 14 de maio.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 07/10/1999

Mediante a Orde do 27 de abril de 1999 (DOG nº 92, do 14 de maio), regúlanse as bases para participar no II Certame galego de xoves concertistas Xuventude-99.
O escaso número de solicitudes que se presentaron para participar na dita convocatoria, ata o día 15 de xuño, data en que remataba o prazo de presentación de solicitudes, aconsella abrir un novo prazo de presentación de solicitudes, respectando a regulación prevista na antedita orde.
Consecuentemente co que antecede, e no exercicio das facultades que teño atribuídas polo artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
Os mozos galegos ou residentes en Galicia, de ata 30 anos de idade, cumpridos no ano 1999, que reúnan os requisitos establecidos no punto I do anexo I da Orde do 27 de abril de 1999, pola que se convoca o II Certame galego de xoves concertistas Xuventude-99, poderán presenta-la solicitude conforme o modelo previsto no anexo II da dita orde, xunto coa documentación prevista no punto II das referidas bases, para participar na dita convocatoria ata o día 8 de novembro de 1999.
Artigo 2º
Modifícanse as datas da fase previa a que fai mención o punto V das bases da referida convocatoria, que pasará a desenvolverse durante o mes de novembro, en data por determinar.
Disposición adicional
En todo o non previsto nesta orde, haberá que aterse disposto na do 27 de abril de 1999, da Consellería de Familia e Promoción do Emprego, Muller e Xuventude, pola que se convoca o II Certame galego de xoves concertistas Xuventude-99.
Disposicións derradeiras
Primeira.-Autorízase a directora xeral de Xuventude para dictar, no ámbito das súas competencias, as resolucións e instruccións necesarias para o desenvolvemento e execución da presente norma.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de setembro de 1999.
Manuela López Besteiro
Conselleira de Familia e Promoción do Emprego, Muller e Xuventude
CORRECCIÓN de erros.-Orde do 8 de xuño de 1999 pola que se executa a sentencia do Tribunal Supremo do 17 de febreiro de 1999 e se procede á regularización administrativa das bateas Mapesvi I, Mapesvi II, Mapesvi III, Mapesvi IV e Mapesvi V.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 07/10/1999

Advertidos erros na devandita orde, publicada no DOG nº 147, do luns, 2 de agosto de 1999, cómpre efectua-las oportunas correccións:
Na páxina 9.829 no sumario, e na páxina 9.857 no primeiro parágrafo da parte expositiva e na dispositiva, onde di: «Mapes VI I, Mapes VI II, Mapes VI III, Mapes VI IV e Mapes VI V», debe dicir: «Mapesvi I, Mapesvi II, Mapesvi III, Mapesvi IV e Mapesvi V».
CORRECCIÓN de erros.-Orde do 26 de agosto de 1999 de delegación de competencias nos Colexios Oficiais de Farmacéuticos da Comunidade Autónoma galega.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 07/10/1999

Advertido erro no texto da citada orde publicada no DOG número 174, do mércores 8 de setembro de 1999, é necesario face-la seguinte corrección:
Na páxina 11.038, punto 1.a), onde di: «Autorización de novas oficinas, unicamente ata o momento procedemental da proposta de resolución de autorización nos municipios que poidan contar con novas oficinas de farmacia...,» debe dicir: «Autorización de novas oficinas, unicamente ata o momento procedemental da proposta de resolución de autorización dos municipios que poidan contar con novas oficinas de farmacia...».
ORDE do 16 de setembro de 1999 pola que se nomea un novo membro do Consello Galego de Relacións Laborais, en representación do sindicato UGT-Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 01/10/1999

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei o sindicato UGT-Galicia acordou a substitución dun dos seus membros suplentes da representación no consello.
A disposición adicional primeira do Decreto 227/1998 do 10 de xullo (DOG do 6 de agosto), pola que se establece a estructura orgánica da Consellería de Xustiza, Interior e Relacións Laborais, sinala que a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social, pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988 e, en uso das atribucións que teño conferidas
DISPOÑO:
Artigo único.-Nomear membro suplente do Pleno do Consello Galego de Relacións Laborais, en representación do sindicato UGT-Galicia, a José Antonio Gómez Gómez, en substitución de Miguel Ángel González Fernández.
Santiago de Compostela, 16 de setembro de 1999.
Antonio Pillado Montero
Conselleiro de Xustiza, Interior e Relacións
Laborais
CORRECCIÓN de erros.-Decreto 212/1999, do 15 de xullo, polo que se crea o centro de menores Montealegre II (Ourense).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/07/1999

Advertidos erros en dito decreto, publicado no DOG nº 139, do mércores 21 de xullo de 1999, cómpre face-la oportuna corrección:
-Na páxina 9.435, no título, onde di: «Montealegre II (Ourense)»; debe dicir: «Montealegre II (Monteledo) de Ourense».
-Na páxina 9.436, artigo único, onde di: «Montealegre II», debe dicir: «Montealegre II (Monteledo)».
DECRETO 260/1999, do 17 de setembro, polo que se declara a urxente ocupación, para efectos de expropiación forzosa, polo concello de Cambados (Pontevedra), dos bens e dereitos necesarios para a realización do proxecto: obras de infraestructuras na rúa Vicente Risco, 2ª fase.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 05/10/1999

O Concello de Cambados (Pontevedra), en sesión que tivo lugar o día 26 de febreiro de 1999, aprobou o proxecto Obras e infraestructuras na rúa Vicente Risco, 2ª fase, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no Rexistro Xeral da Consellería de Xustiza, Interior e Relacións Laborais o día 21 de xullo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a apertura deste segundo tramo resulta xa dunha necesidade inaprazable, toda vez que, ó non estar aberta, as vivendas existentes no primeiro tramo se ven enormemente prexudicadas ó non poder acceder á zona de Fonte de Brúa e outras polo acceso máis próximo, como sería o da apertura deste tramo, segundo da rúa, evitando con isto ter que efectuar un rodeo complicado e prexudicial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezasete de setembro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Cambados (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para
a execución das obras do proxecto Obras de infraestructuras na rúa Vicente Risco, 2ª fase.
Santiago de Compostela, dezasete de setembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 23 de setembro de 1999, da Dirección Xeral de Relacións Laborais, pola que se ordena a publicación do acordo de modificación do texto da norma específica 4) Axuda de estudios do traballador, dos criterios de reparto do fondo de acción social para o exercicio 1999, subscrito o 2 de xullo de 1999, aprobado polo Consello da Xunta de Galicia o día 15 de xullo de 1999, e publicado por Resolución do 21 de xullo de 1999 (DOG número 143, do 27).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/10/1999

Visto o acordo de modificación dos criterios de reparto do fondo de acción social para o exercicio 1999, no que se recolle a modificación do texto da norma específica 4) Axuda de estudios do traballador, aprobado o día 3 de setembro de 1999 polos representantes da Administración autonómica e as organizacións sindicais CIG, CC.OO., UGT e CSI-CSIF representadas na Mesa Xeral de Negociación de Funcionarios e no Comité Intercentros do persoal laboral, así como na Comisión de Concesión das Axudas de Acción Social do ano 1999, e de conformidade co disposto no artigo 36 da Lei 9/1987, do 12 de xuño.
A Dirección Xeral de Relacións Laborais
ACORDA:
Primeiro.-Ordena-la inscrición do devandito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 23 de setembro de 1999.
Jose María Fernández Olea
Director xeral de Relacións Laborais
ANEXO
4) Axuda de estudios do traballador.
-Beneficiarios.
O personal ó servicio da Xunta de Galicia recollido no punto 1, ámbito persoal, que curse estudios universitarios que dean lugar á obtención de títulos
académicos oficiais redactados pola Administración pública, durante o curso académico 1999/2000.
O persoal que teña a condición de mutualista de Muface quedará excluído coa clave «Falta importe percibido por Muface», ata que a dita mutualidade remita certificación dos seus mutualistas que obtiveran este tipo de axuda pola dita mutualidade.
Queda excluído desta axuda o persoal que teña a matrícula subvencionada.
Se ó remate do prazo de presentación de solicitudes ou do prazo de reclamacións o solicitante non puidese, por non estar aberto o prazo de inscrición, presenta-lo documento de ter aboada a matrícula do curso 1999/2000, poderá ser beneficiario da axuda e aboaráselle con cargo ó fondo social do ano 2000.
-Contido.
Reparto da contía sinalada para esta axuda no punto 6 deste acordo, cos seguintes topes:
Tope máximo: 25.000 ptas.
A cantidade para pagar desta axuda a cada traballador será o 25% do importe pagado en concepto de matrícula.
A comisión de reparto poderá alterar esta porcentaxe á alza ou á baixa segundo chegue ou non o orzamento desta axuda.
-Documentación.
a) Solicitude normalizada.
b) Copia cotexada da matrícula referente ó curso académico 1999/2000, debendo figura-lo importe pagado.
c) Se é o caso, documentación acreditativa de ter aboada a matrícula do curso 1999/2000, despois do día seguinte ó prazo de reclamacións, antes do 30-9-2000 co fin de poder eleva-la correspondente proposta de aprobación da axuda con cargo ó fondo de acción social do ano 2000.
RESOLUCIÓN do 13 de setembro de 1999 pola que se convocan unhas xornadas sobre violencia contra a muller.
ACADEMIA GALEGA DE SEGURIDADE — III. OUTRAS DISPOSICIÓNS — 05/10/1999

Dentro dos programas de actividades que a Academia Galega de Seguridade ten previsto realizar no ano 1999 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre violencia contra a muller, que deberán desenvolverse conforme as seguintes bases:
Obxectivos.
As xornadas teñen por obxectivos ofrecer ós corpos e forzas de seguridade unha visión o máis ampla posible da problemática dos malos tratos a mulleres, tanto físicos como psicolóxicos, e informar sobre
cáles son os medios ó alcance paa paliar este problema.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas ofertadas será de 250.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 15 de novembro de 1999, ás 14 horas.
3. As instancias deberán enviarse á sede da Academia Galega de Seguridade: Avenida da Cultura, s/n, 36680, A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Duración e datas.
As xornadas desenvolveranse durante os días 18 e 19 de novembro de 1999, en xornadas de mañá e tarde.
O horario será o seguinte:
Día 18: de 9.30 a 13.30 horas e de 16.15 a 20 horas.
Día 19: de 10 a 14 horas.
Relación de admitidos.
A relación de admitidos publicarase o día 16 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
As xornadas celebraranse no salón de actos número 1 da Consellería da Presidencia e Administración Pública, en San Caetano, Santiago de Compostela.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 13 de setembro de 1999.
Juan José Fariñas-Ferro Rodríguez
Director xeral da Academia Galega de Seguridade
DECRETO 220/1999, do 15 de xullo, polo que se declara de utilidade pública e urxente execución a concentración parcelaria da zona de Cures e de Boiro (Boiro-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 28/07/1999

As parroquias de Cures e Boiro, que pertencen ó concello de Boiro, están situadas ó suroeste da provincia da Coruña, resultando afectadas pola concentración parcelaria aproximadamente 510 ha.
A dispersión parcelaria que presentan os terreos destas parroquias, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/85, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Cures e de Boiro (Boiro-A Coruña).
Artigo 2º
O perímetro da zona será, en principio, o correspondente á totalidade dos terreos das parroquias de Cures e de Boiro. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/85, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase a Consellería de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 4 de outubro de 1999 pola que se amplía a dotación orzamentaria da do 27 de maio de 1999 pola que se acorda continua-la tramitación, con cargo ós orzamentos do ano 1999, das solicitudes presentadas ó abeiro das ordes do 13 de maio de 1996 e do 15 de xuño de 1998, de axudas a accións de desenvolvemento e ordenación dos bosques.
CONSELLERÍA DE MEDIO AMBIENTE — III. OUTRAS DISPOSICIÓNS — 13/10/1999

Debido ó importante volume de solicitudes recibidas de axuda a accións de desenvolvemento e ordenación dos bosques, e co fin de acada-los obxectivos de mellora das masas forestais, ordenación sostible dos montes, así como o fomento de programas de sensibilización e divulgación forestal, esta consellería considerou conveniente efectua-los trámites precisos para incrementa-la dotación inicialmente prevista na orde de referencia.
Neste sentido con data do 26 de xullo de 1999 publicouse no Diario Oficial de Galicia a Orde do 19 de xullo de 1999 pola que se amplía a dotación orzamentaria da Orde do 27 de maio de 1999 pola que se acorda continua-la tramitación, con cargo ós orzamentos do ano 1999, das solicitudes presentadas ó abeiro das ordes do 13 de maio de 1996 e do 15 de xuño de 1998, de axudas a accións de desenvolvemento e ordenación dos bosques.
Dado que, a pesar da publicación da Orde do 19 de xullo de 1999 aínda queda un importante número de solicitudes sen atender, é preciso incrementar de novo a dotación orzamentaria da Orde do 27 de maio 1999.
Na súa virtude e no uso das atribucións que me foron concedidas
DISPOÑO:
Artigo único.-Amplia-la dotación orzamentaria da Orde do 27 de maio de 1999 pola que se acorda continua-la tramitación, con cargo ós orzamentos do ano 1999, das solicitudes presentadas ó abeiro das ordes do 13 de maio de 1996 e do 15 de xuño de 1998, de axudas a accións de desenvolvemento e ordenación dos bosques, polo que as accións previstas na orde se financiarán, no exercicio do ano 1999, con cargo ás dispoñibilidades orzamentarias existentes na aplicación 15.02.614-C 770.0 por un importe de 712.648.366 pesetas, e na aplicación 15.02.731-A 770.0 por un importe de 114.000.000 de pesetas.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de outubro de 1999.
Carlos del Álamo Jiménez
Conselleiro de Medio Ambiente
CORRECCIÓN de erros.-Decreto 262/1999, do 23 de setembro, polo que se declara a urxente ocupación, para efectos de expropiación forzosa, polo Concello de Cambados (Pontevedra), dos bens e dereitos necesarios para a realización das obras do proxecto de rede de sumidoiros en Tragove-Montes Outeiros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/10/1999

Advertido erro na colocación do devandito decreto, publicado no Diario Oficial de Galicia nº 196, do pasado venres 8 de outubro, cómpre realiza-la oportuna corrección.
Nas páxinas 12.077 (sumario) e 12.081, onde di: «Consellería de Política Territorial, Obras Públicas e Vivenda», debe dicir: «Consellería de Xustiza, Interior e Relacións Laborais».
RESOLUCIÓN do 23 de setembro de 1999 pola que se lle dá publicidade á parte dispositiva da sentencia 318/1999, do 29 de abril, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/10/1999

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0005149/1996, interposto por Ramón Lago Rodríguez contra certificación de acto presunto da Consellería de Política Territorial, Obras Públicas e Vivenda do 12 de marzo de 1996 recaída en recurso ordinario U-211/1995, interposto contra Resolución do 23 de novembro de 1994, da Comisión Provincial de Urbanismo de Pontevedra, pola que se deu aprobación definitiva a unha disposición transitoria das normas subsidiarias do Concello de Moaña, expediente 13/1994; dictouse a sentencia 318/1999, do 29 de abril, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia número 318/1999, do 29 de abril, que a seguir se transcribe:
«Resolvemos: que debemos estimar e estimámo-lo recurso contencioso-administrativo interposto por Ramón Lago Rodríguez, contra a desestimación por silencio administrativo interposto pola Consellería de Política Territorial, Obras Públicas e Vivenda do recurso ordinario deducido contra resolución da
Comisión Provincial de Urbanismo de Pontevedra do 23 de novembro de 1994, pola que se dá aprobación definitiva a unha disposición transitoria das normas subsidiarias do Concello de Moaña contra a desestimación por silencio administrativo pola Consellería de Política Territorial, Obras Públicas e Vivenda do recurso ordinario deducido contra a resolución da Comisión Provincial de Urbanismo de Pontevedra do 23 de novembro de 1994, pola que se dá aprobación definitiva a unha disposición transitoria das normas subsidiarias do Concello de Moaña, anulámo-la dita resolución por ser disconforme a dereito; sen facer especial condena en costas».
Santiago de Compostela, 23 de setembro de 1999.
P.D. (Orde 13-12-1993)
José Antonio Fernández Vázquez
Secretario xeral de Política Territorial,
Obras Públicas e Vivenda
ORDE do 16 de setembro de 1999 pola que se crea o polígono de viveiros denominado O Grove R, do distrito marítimo do Grove, e se establece como zona de reserva para reparqueo de moluscos.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/10/1999

A evolución dos últimos episodios de mareas vermellas nas rías galegas e os resultados obtidos co funcionamento de zonas para o reparqueo de moluscos sinalan a conveniencia de crear novos polígonos de viveiros dedicados exclusivamente a minora-los efectos das biotoxinas.
Os ditos polígonos deberán situarse en lugares que presenten niveis baixos de toxicidade por fenómenos de floración fitoplanctónica, co fin de evitar na medida do posible a incidencia negativa que os episodios de mareas vermellas supoñen para a producción e comercialización de moluscos bivalvos na Comunidade Autónoma galega.
Por todo isto, vistas as peticións do sector en demanda de zonas de reparqueo para autodepuración e tendo en conta os estudios realizados, esta consellería, facendo uso das facultades que lle concede á letra d) do artigo 6, e o artigo 63, da Lei 6/1993, do 11 de maio, de pesca de Galicia, así como o Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia,
DISPÓN:
Artigo 1º
Créase o polígono de viveiros denominado O Grove R, do distrito marítimo do Grove, coa capacidade, situación e circunstancias que se indican no anexo desta orde.
Artigo 2º
Declárase de interese especial de acuicultura o polígono de viveiros O Grove R e establécense como zona de reserva para o reparqueo de moluscos a totalidade das cuadrículas que constitúen o citado polígono.
Disposicións derradeiras
Primeira.-Facúltase o director xeral de Recursos Mariños para dicta-las resolucións que foran precisas para o desenvolvemento desta orde.
Segunda.-Esta orde entra en vigor o día seguinte ó da súa publicación no Diario Oficial de Galicia.
Santiago de Compostela, 16 de setembro de 1999.
P.D. (Orde 17-12-1997, DOG nº 246, do 22)
José Álvarez Pérez
Secretario xeral da Consellería de Pesca,
Marisqueo e Acuicultura
ANEXO I
Denominación do polígono: O Grove R, situación xeográfica:
Coordenadas, vértices:
Vértice A: 42º 30' 15'',05 N8º 51' 47'',47 W
Vértice B: 42º 30' 14'',35 N8º 51' 38'',27 W
Vértice C: 42º 30' 07'',13 N8º 51' 34'',34 W
Vértice D: 42º 30' 07'',89 N8º 51' 43'',54 W
Estas coordenadas foron obtidas da carta nº 9.262, publicada polo Instituto Hidrográfico da Mariña (Cádiz) referida ó porto de Marín.
Superficie total ocupada: 46.000 m
Capacidade: 9 cuadrículas.
Destino previsto: reparqueo de moluscos.
RESOLUCIÓN do 8 de setembro de 1999 pola que se convoca un curso sobre documentoscopia.
ACADEMIA GALEGA DE SEGURIDADE — III. OUTRAS DISPOSICIÓNS — 01/10/1999

Dentro dos programas de actividades que a Academia Galega de Seguridade ten previsto realizar no ano 1999 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre documentoscopia, que deberá desenvolverse conforme as seguintes bases:
Obxectivos.
O curso ten por obxectivos o coñecemento de diferentes técnicas que lle permitan distinguir documentos falsos e outras actividades que lle sirvan para o seu labor profesional.
Destinatarios.
O curso vai dirixido ós membros dos corpos das policías locais de Galicia, membros da Unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 8 de novembro, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico e seladas; será isto requisito indispensable para ser admitido no curso; o incumprimento deste requisito suporá a exclusión do devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes
temas: 1. Falsificacións. 2. Análise de documentos. 3. Análise caligráfica, etc.
Datas.
O curso terá lugar do 29 de novembro ó 3 de decembro.
O horario será de 16 a 20 horas do serán.
Relación de admitidos.
A relación de admitidos publicarase o día 15 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na Avenida da Cultura, s/n, no Concello da Estrada.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de setembro de 1999.
Juan José Fariñas-Ferro Rodríguez
Director xeral da Academia Galega de Seguridade
ORDE do 15 de setembro de 1999 pola que se modifica a do 12 de abril de 1999 pola que se establecen axudas á promoción, fomento da calidade e á busca de novas saídas comerciais dos productos galegos da pesca, o marisqueo e a acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 01/10/1999

No artigo 11, segundo parágrafo, da Orde do 12 de abril de 1999 da Consellería de Pesca, Marisqueo e Acuicultura pola que se establecen axudas á promoción, fomento da calidade e á busca de novas saídas comerciais dos productos galegos da pesca, o marisqueo e a acuicultura (DOG nº 76, do 22 de abril), disponse que as correspondentes axudas outorgaranse con cargo ás aplicacións orzamentarias 12.03.722A.770.1, 12.03.722A.780.0 e 12.03.752A.771.1 que figuran dotadas nos orzamentos xerais da C.A. de Galicia para 1999, aprobados por Lei 6/1998, do 29 de decembro.
Rematado o prazo de presentación de solicitudes comprobouse que tódolos solicitantes de axudas se corresponden con entidades sen ánimo de lucro, polo que cada axuda deberá ser concedida, se é o caso, con cargo a un artigo orzamentario de gastos 78. En consecuencia, procede realiza-la transferencia dos créditos inicialmente autorizados nas aplicacións 12.03.722A.770.1 e 12.03.752A.771.1 a outras aplicacións orzamentarias coa característica indicada.
Por todo o exposto e no uso das facultades que me foron conferidas
DISPOÑO:
Artigo único.-Modifícase o artigo 11, segundo parágrafo, da Orde do 12 de abril de 1999 da Con
sellería de Pesca, Marisqueo e Acuicultura pola que se establecen axudas á promoción, fomento da calidade e á busca de novas saídas comerciais dos productos galegos da pesca, o marisqueo e a acuicultura (DOG nº 76, do 22 de abril, dándoselle a seguinte nova redacción:
As correspondentes axudas outorgaranse con cargo ás aplicacións orzamentarias 12.03.722A.781.0, 12.03.722A.780.0 e 12.03.752A.780.0 que figuran dotadas nos orzamentos xerais da C.A. de Galicia para 1999, aprobados por Lei 6/1998, do 29 de decembro.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de setembro de 1999.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 9 de setembro de 1999, da Dirección Xeral de Recursos Mariños, pola que se fai público o acordo de reordenación do polígono de viveiros Baiona, do distrito marítimo de Baiona (Pontevedra).
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 01/10/1999

Ponse en coñecemento de tódolos interesados no Procedemento de revisión e reordenación do polígono de viveiros Baiona do distrito marítimo de Baiona, declarado de interese marisqueiro e urxente execución por orde da Consellería de Pesca, Marisqueo e Acuicultura do 27-4-1988 (DOG nº 90, do 12 de maio), que segundo o regulado no Decreto 423/1993, do 17 de decembro (DOG nº 13, do 20-1-1994), polo que se refunde a normativa vixente en materia de marisqueo, extracción de algas e cultivos mariños, os documentos dos que consta o acordo de reordenación do citado polígono estarán expostos nos seguintes locais:
*Consellería de Pesca, Marisqueo e Acuicultura.
-Servicios Centrais, San Caetano s/n, Santiago de Compostela (A Coruña).
-Delegación Territorial de Pontevedra, Palma nº 4, Ed. Cambón, Vigo (Pontevedra).
*Confraría de Pescadores de Baiona.
-Alférez Barreiro-Casa del Mar, 2ª planta-Baiona (Pontevedra).
O prazo de exposición será de trinta días, contados desde o seguinte ó da inserción do presente aviso no Diario Oficial de Galicia.
Dentro do citado prazo, poderase interpoñer recurso de alzada ante o conselleiro de Pesca, Marisqueo e Acuicultura.
Santiago de Compostela, 9 de setembro de 1999.
Javier Pereiro Múñoz
Director xeral de Recursos Mariños
RESOLUCIÓN do 19 de xullo de 1999, da Inspección Xeral de Servicios, pola que se nomea director do VI Curso para a obtención do diploma de inspección de servicios da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/07/1999

Por Orde do 6 de maio de 1992 (DOG nº 88, do 11 de maio), regúlase o diploma de inspección de servicios e nel establécese que para o desempeño dos postos de traballo de inspectores e subinspectores de servicios, será requisito necesario estar en posesión do diploma de inspección de servicios expedido pola Escola Galega de Administración Pública.
Segundo dispón o artigo 2 da citada orde, para obte-lo diploma de inspección de servicios será necesario seguir con resultado favorable o curso que periodicamente convoque para o efecto a Escola Galega de Administración Pública, engadindo o artigo 5 que o director do curso será nomeado polo director xeral da Inspección Xeral de Servicios.
Convocado por Resolución do 28 de xuño de 1999 (DOG nº 133, do 13 de xullo de 1999) o VI Curso para a obtención do diploma de inspección de servicios da Xunta de Galicia,
RESOLVO:
Nomear director do VI Curso para a obtención do diploma de inspección de servicios da Xunta de Galicia a Luis Etchevarría Ariznabarreta.
Santiago de Compostela, 19 de xullo de 1999.
Jaime Bouzada Romero
Director xeral da Inspección Xeral de Servicios
CORRECCIÓN de erros.-Resolución do 28 de maio de 1999, da Secretaría Xeral de Investigación e Desenvolvemento, pola que se resolve o concurso público para a concesión de bolsas para estadías no estranxeiro e en centros españois fóra da Comunidade Autónoma, convocado no anexo VI da Orde do 18 de xaneiro de 1999 (DOG do 25 de xaneiro), pola que se aproban as bases que rexerán as convocatorias de bolsas correspondentes ás accións do programa de promoción xeral da investigación do Plan Galego de IDT e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/07/1999

Advertidos erros na citada resolución, publicada no DOG nº 108, do 8 de xuño de 1999, cómpre proceder á súa rectificación:
Na páxina 7.078, o enunciado da disposición de que se trata, onde di:
«Resolución do 28 de maio de 1999, da Secretaría Xeral de Investigación e Desenvolvemento, pola que se resolve o concurso público para a concesión de bolsas para estadías no estranxeiro e en centros españois situados fóra da Comunidade Autónoma, convocado no anexo VI da Orde do 18 de xaneiro de 1999 (DOG do 13 de febreiro)...».
Debe dicir:
«Resolución do 28 de maio de 1999, da Secretaría Xeral de Investigación e Desenvolvemento, pola que se resolve o concurso público para a concesión de bolsas para estadías no estranxeiro e en centros españois situados fóra da Comunidade Autónoma, convocado no anexo VI da Orde do 18 de xaneiro de 1999 (DOG do 25 de xaneiro)...»
Na páxina 7.079, no cadro do Anexo, respecto ó Centro de destino ó que debe desprazarse o bolseiro Castiñeira Castro, Víctor Manuel, onde di:
-Centro de destino: Archivo Museo Don Álvaro de Bazán.
Cidade-País: Ciudad Real (España).
Debe dicir:
-Centro de Destino: Arquivo Museo Don Álvaro de Bazán Archivo Xeral de Simancas.
Cidade-País: Ciudad Real (España) Valladolid (España).
Na páxina 7.080, respecto ó centro de destino ó que debe desprazarse o bolseiro Santamaría Estepar, Pedro Óscar, onde di:
-Centro de destino: Institute of Freshwater Ecology.
Cidade-País: Ambleside-Reino Unido.
Debe dicir:
-Centro de destino: Port Erin Marine Laboratory (Universidade de Liverpool).
Cidade-País: Port Erin, Isle of Man (Reino Unido).
Na páxina 7.081, respecto á cidade á que ten que desprazarse a bolseira Varela Liñares, Rosa María onde di:
-Cidade-País: Schelling-Alemaña.
Debe dicir:
-Cidade-País: Munich (Alemaña).
RESOLUCIÓN do 27 de xullo de 1999, da Dirección Xeral da Función Pública, pola que se corrixe a do 30 de xuño de 1999 pola que se abre o prazo de presentación de solicitudes para a elaboración das listas reguladas no Decreto 89/1997, do 10 de abril.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/07/1999

No Diario Oficial de Galicia nº 129, do 7 de xullo de 1999, na páxina 8.740 no grupo I, categoría 35, no bloque da titulación académica, onde di: «Li
cenciado en historia da arte ou licenciado en filoloxía», debe dicir: «Licenciado en ciencias da información ou licenciado en filoloxía».
Na páxina 8.742, no grupo IV, categoría 1, no bloque da titulación académica onde di: «FP1 Informática», debe dicir: «FP1 Administrativo e comercial, rama administrativo».
O prazo de presentación de solicitudes para estes grupos e categorías será de 20 días hábiles a contar desde o día seguinte ó da súa publicación no Diario Oficial de Galicia e poderanse presentar no rexistro xeral da Consellería da Presidencia e Administración Pública, nas súas delegacións provinciais, oficinas comarcais da Xunta de Galicia, así como nos lugares previstos no artigo 38 da Lei de réxime xurídico das administracións públicas e do procedemento administrativo común.
Santiago de Compostela, 27 de xullo de 1999.
Joaquín López-Rúa Soler
Director xeral da Función Pública
RECURSO de inconstitucionalidade 3599/1999, promovido polo presidente do Goberno contra os artigos 4.3º, 20, 23.1º e 45 b), en relación co artigo 46 da Lei 5/1999, do 21 de maio, de ordenación farmacéutica de Galicia.
TRIBUNAL CONSTITUCIONAL — I. DISPOSICIÓNS XERAIS — 04/10/1999

O Tribunal Constitucional, por providencia do 15 de setembro do actual, admitiu a trámite o recurso de inconstitucionalidade número 3537/1999, promovido polo presidente do Goberno contra os artigos 4.3º, 20, 23.1º e 45 b), en relación co artigo 46 da Lei 5/1999, do 21 de maio, de ordenación farmacéutica de Galicia.
Madrid, quince de setembro de mil novecentos noventa e nove.
O secretario de Xustiza
Rubricado
CORRECCIÓN de erros.-Orde do 22 de abril de 1999 pola que se aproban as bases que rexerán as convocatorias de axudas para a realización de proxectos de investigación e de bolsas correspondentes ó programa de apoio á innovación do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/07/1999

Producido erro na citada orde publicada no Diario Oficial de Galicia nº 87, do 7 de maio de 1999, cómpre efectua-la correspondente corrección. Na páxina 5.449, no artigo 2, parágrafo 4º, onde di: «Tendo en conta que o novidoso desta acción dificulta facer previsión das posibles solicitudes, as cantidades previstas para os anexos I e II poderanse incrementar ata un máximo dun 40% en función das dispoñibilidades orzamentarias ...», debe dicir: «Tendo en conta que o novidoso desta acción dificulta facer previsión das posibles solicitudes, as cantidades previstas para os anexos I e II poderanse incrementar en función das dispoñibilidades orzamentarias ...».
CORRECCIÓN de erros.-Orde do 22 de febreiro de 1999 sobre delegación de atribucións no secretario xeral para as Relacións cos Medios Informativos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/07/1999

Advertido erro, na devandita orde, publicada no DOG nº 37, do martes, 23 de febreiro de 1999, cómpre efectua-la oportuna corrección:
-Na páxina 2.011, no artigo 1º a), onde di: «... da sección 04, servicio 06», debe dicir: «... da sección 04, servicio 08».
ORDE do 21 de setembro de 1999 pola que se autoriza o cesamento de actividades do centro privado Belén de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/1999

Examinado o expediente incoado pola titularidade do centro privado Belén de Ourense no que solicita o cesamento de actividades do dito centro.
Resultando que o antedito centro privado obtivo, por Orde do 4 de marzo de 1983, autorización excepcional e transitoria para catro unidades de educación xeral básica e unha de preescolar.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Visto o informe favorable da Delegación Provincial de Ourense.
Esta consellería, por proposta da Dirección Xeral de Centros e Inspección Educativa
DISPÓN:
Autorizar, de acordo cos informes emitidos, o cesamento de actividades do centro privado que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 21 de setembro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia de Ourense.
Código do centro: 32008495.
Concello: Ourense.
Localidade: Ourense.
Enderezo: r/ Manuel Pereira, nº 13.
Denominación: Belén.
Titular: Mª Luisa Carles Calviño.
Autorización do cesamento de actividades do centro.
RESOLUCIÓN do 16 de setembro de 1999 pola que se inscribe a Asociación de Amigos do Camiño de Santiago da Peroxa no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/10/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos do Camiño de Santiago da Peroxa, con data do 10 de setembro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe a Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia
RESOLVO:
Que a Asociación de Amigos do Camiño de Santiago da Peroxa quede inscrita no Rexistro de Entidades de Promoción do Camiño de Santiago co número 107.
Santiago de Compostela, 16 de setembro de 1999.
P.D. (Orde 15-12-1997, DOG do 17 de decembro)
Andrés González Murga
Secretario xeral da Consellería de Cultura,
Comunicación Social e Turismo
ORDE do 16 de setembro de 1999 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/1999

A Orde do 26 de novembro de 1993 (DOG do 23 de decembro), no seu artigo 2, establece que se lles validará o curso de especialización en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados do ciclo elemental e do ciclo superior de galego das escolas oficiais de idiomas.
Por iso,
DISPOÑO:
Artigo 1º
Concedérlle-la validación do curso de especialización en lingua galega ás seguintes persoas, as cales reúnen os requisitos establecidos no artigo 2 da Orde do 22 de novembro de 1993:
Baltasara Torres García.
Mercedes López González.
Mª Montserrat González Piñeiro.
Mª Teresa Sieiro Torres.
Mª Teresa Gómez Cheda.
Mª Olga Casal Morán.
Mª Jesús Cortegoso Calvar.
María Hermelo Iglesias.
Eva Rodríguez Reádigos.
Cristina del Río Lamela.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 16 de setembro de 1999.
Celso Currás Fernández
Conselleiro de Educación e Ordenación
Universitaria
RESOLUCIÓN do 10 de setembro de 1999 pola que se inscribe a Asociación Escuela Familiar Agraria Fonteboa no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 04/10/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Escuela Familiar Agraria Fonteboa, con data do 6 de setembro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Escuela Familiar Agraria Fonteboa quede inscrita no Rexistro de Entidades de Promoción do Camiño de Santiago co número 106.
Santiago de Compostela, 10 de setembro de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 14 de setembro de 1999 pola que se convoca un curso sobre primeiros auxilios e excarceración.
ACADEMIA GALEGA DE SEGURIDADE — III. OUTRAS DISPOSICIÓNS — 04/10/1999

Dentro dos programas de actividades que a Academia Galega de Seguridade ten previsto realizar no ano 1999 e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre primeiros auxilios e excarceración, que deberá desenvolverse conforme as seguintes bases:
Obxectivos.
Dota-lo colectivo de voluntarios de Protección Civil de Galicia dos coñecementos necesarios no tema de primeiros auxilios e excarceración, co fin de que cando teñan que intervir en situacións de emerxencia o fagan con total seguridade.
Destinatarios.
O curso vai dirixido ós membros das agrupacións de voluntarios de Protección Civil da Comunidade Autónoma de Galicia que teñan equipos de excarceración.
Prazas.
O número de prazas ofertadas para este curso será de 27.
Inscrición.
A inscrición dos participantes será totalmente gratuíta.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 2 de novembro, ás 14 horas.
3. As instancias deberán vir asinadas polo presidente da agrupación e seladas e será isto requisito indispensable para ser admitido no curso; o incumprimento deste requisito comportará á non admisión ó devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680, A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso terá unha duración de 40 horas lectivas e nel trataranse, entre outros, os seguintes temas: a) Primeiros auxilios. Queimaduras. b) Traumatismos cranioencefálicos e da columna. c) Traumatismos toracoabdominais. d) Fracturas, escorda
duras e contusións. e) Transporte do lesionado. f) O SOS Galicia. A asistencia de emerxencia na nosa comunidade. g) Excarceración. h) Rescate de feridos con helicópteros.
Datas.
O curso realizarase en datas do 22 ó 26 de novembro.
O horario será de 9.30 ás 14 horas e de 16 ás 20 horas.
Relación de admitidos.
A relación de admitidos publicarase o día 9 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Na sede da Academia Galega Seguridade, sita na Avenida da Cultura, s/n, no Concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de setembro de 1999.
Juan José Fariñas-Ferro Rodríguez
Director xeral da Academia Galega de Seguridade